OzLabs/hebrew-wiki-articles huggingface dataset:
דפדפן יאנדקס

מנוע החיפוש בדפדפן של יאנדקס
דפדפן יאנדקס (ברוסית: Яндекс.Браузер) הוא דפדפן מבית חברת יאנדקס שהושק באוקטובר 2012.

הדפדפן יצא ל-Windows ולמערכת ההפעלה OS X ב-1 באוקטובר 2012 כשהגרסאות למערכות Android ו-iOS פורסמו ב-18 ביוני 2013. ב-30 בספטמבר 2014, במהלך כנס YaC, הוצגה גרסת-בטא עבור Linux. החל מגרסת 13.10 כל גרסה כוללת שנת הוצאה וחודש הוצאה, כך למשל גרסת 14.5 משמעותה שהגרסה יצאה במאי 2014.

הדפדפן מכיל תוסף קורא קובצי PDF ומסמכי משרד (החל מגרסת 14.2), נגן מדיה תומך Adobe Flash Player, בעל תכונת סנכרון סיסמאות ומילוי אוטומטי. לדפדפן ישנה מערכת אבטחה בשם Protect. Protect כוללת תכונות הצפנת נתונים שמועברים באמצעות ערוצי WiFi; אבטחת סיסמאות; טכנולוגיית הגנה מווירוסים ותוכנת גלישה בטוחה, SafeBrowsing. בעת גלישה ברשת אלחוטית פתוחה, או רשת המשתמשת בהגנת WEP חלשה, הדפדפן של יאנדקס מצפין אוטומטית את התעבורה בין המשתמש לאתרי HTTP. כתוצאה מכך, ישנה התראה בעת ניסיון המשתמש להכניס סיסמה באתר המוגדר כלא בטוח. בנוסף, בעת גלישה סלולרית, אם המשתמש גולש באתר הדורש תשלום מקוון, יאנדקס תקפיץ הודעת התראה ותבקש לאשרר שוב את התשלום. הדפדפן גם סורק קבצים שהורדו ויתריע אם ישנו קובץ חשוד ויחסום גישה לאתרים שדווח אודותיהם שהם משמשים להונאות. לדפדפן קיימת גם תכונה של מילוי חכם אוטומטי.

לדפדפן יכולת לקרוא מסמכים בפורמט doc, docx, rtf, ppt, pptx, pdf; וכן קובצי ePub, fb2 ו-fb2.zip, כך שאפשר להשתמש בו כקורא ספרים אלקטרוניים.

הדפדפן מסוגל להשתמש גם בתוספים של גוגל כרום וגם של Opera.

אליסה, העוזרת הווירטואלית האישית, מובנית כתוכנה בדפדפן של יאנדקס החל מאוקטובר 2017.

== קישורים חיצוניים ==

* 

==הערות שוליים==

קטגוריה:יאנדקס
קטגוריה:דפדפנים
קטגוריה:תוכנות שהושקו ב-2012
קטגוריה:תוכנה חינמית
סיליקום

סיליקום בע"מ () היא חברה העוסקת בפיתוח פתרונות לקישוריות של רשתות תקשורת.

==היסטוריה==
סיליקום נוסדה בשנת 1987 על ידי אבי איזנמן בעזרת השקעה ראשונית של האחים יהודה וזהר זיסאפל (מבעלי קבוצת רד-בינת). החברה עסקה בתחילת דרכה בפיתוח רכיבים לפרוטוקולי תקשורת וייצור כרטיסי רשת מסוגים שונים. אבי איזנמן שימש כמנכ"ל ונשיא החברה עד שנת 2001.מאז ועד היום משמש אבי איזנמן כיו"ר פעיל של מועצת המנהלים.

ב-1994 הונפקה בנאסד"ק. באותה עת עברה גם לייצר כרטיסי תקשורת למחשבים נישאים, המכונים כרטיסי PCMCIA, ממשקים בגודל של כרטיס אשראי, המיועדים למחשבים נישאים ומחשבי כף יד. הכרטיסים כללו מודמים, חיבורי LAN ושקעים לחיבור חומרות למחשב כמו מדפסות ודיסק קשיח. לאחר התפוצצות בועת הדוט-קום חוותה החברה משבר, מכירות החברה ירדו ב-40% לרמה של 2.5 מיליון דולר בלבד בשנת 2002 והיא דיווחה על הפסד של 2.7 מיליון דולר.בשנים הבאות צמחה וגדלה החברה לאחר שפיתחה מגוון גדול של כרטיסי Server Adapters ויותר מאוחר גם פלטפורמות קצה (Edge systems) לשימוש בפתרונות של SD-WAN, SASE ואחרים הנמכרים לחברות Networking, Cyber security, טלפוניה ותקשורת מובילות ברחבי העולם. בשנת 2022 עלו מכירות החברה ל-150 מיליון דולר והיא דיווחה על רווח של 21 מיליון דולר.

בין השנים 2005–2015 נסחרה החברה גם בבורסה לניירות ערך בתל אביב כמניה דואלית.

משרדיה הראשיים ממוקמים בכפר סבא ומפעל היצור נמצא ביוקנעם. בנוסף, יש לחברה משרדים בארצות הברית ובדנמרק.

בשנת 2014 רכשה את חברת פייברבלייז (Fiberblaze) מדנמרק תמורת 10 מיליון דולר במזומן. ב-2015 רכשה את חברת ADI Engineering מארצות הברית גם תמורת 10 מיליון דולר במזומן.

==קישורים חיצוניים==
* 

==הערות שוליים==

קטגוריה:תעשיית אלקטרוניקה בישראל
קטגוריה:חברות ישראליות הנסחרות בנאסד"ק
קטגוריה:חברות שנסחרו בבורסה לניירות ערך בתל אביב
קטגוריה:כפר סבא: חברות
קטגוריה:קבוצת רד-בינת
יאנדקס מפות

יאנדקס. מפות הוא שירות מיפוי וחיפוש מבית יאנדקס. נפתח בשנת 2004 כמנוע חיפוש על מפה וכולל מידע על פקקי תנועה, כבישים בשיפוצים ומראה הרחובות בערים הגדולות. 

המפות מתעדכנות אחת לשבועיים ומפותחות על ידי יאנדקס עבור רוסיה, אבחזיה, אזרבייג'ן, אנדורה, ארמניה, בלארוס, גאורגיה, ישראל, ירדן, עיראק, איראן, קזחסטן, קירגיזסטן, לטביה, לבנון, ליטא, מולדובה, הרשות הפלסטינית, פולין, סוריה, טג'יקיסטן, טורקמניסטן, אוזבקיסטן, אוקראינה, צרפת, אסטוניה ודרום אוסטיה; עבור מדינות אחרות, עד שנת 2017 הוצגו מפות שפותחו על ידי חברת "NAVTEK", אבל אז יאנדקס החליפה את המפות במפות משלה.

נכון למאי 2017, "יאנדקס. מפות" הגיע ל-24.9 מיליון משתמשים.

== ראו גם ==
* Bing Maps
* גוגל מפות
* יישום מפות

== קישורים חיצוניים ==

* 

* [http://maps.yandex.ru/?index&ll=33.046618%2C48.375868&spn=15.029297%2C7.906656&z=6&l=map%2Cstv רשימת הערים המלאה שמכוסים על ידי יאנדקס]
* [http://company.yandex.ru/technologies/satellite/ תמונות לוויין באתר יאנדקס]

== הערות שוליים ==

 

קטגוריה:יאנדקס 
קטגוריה:אתרי אינטרנט שהושקו ב-2004
קטגוריה:מפות מקוונות
שנות ה-70 של המאה ה-1

שנות ה-70 של המאה ה-1 היו העשור השמיני של המאה ה-1, החלו ב-1 בינואר 70 והסתיימו ב-31 בדצמבר 79.

== אירועים בולטים בעולם ==

===מלחמה ופוליטיקה ===
====מלחמות====
* 78 – הרומאים כובשים את אורדוויסס, הממוקמת כיום בצפון ויילס, ואת שטחי שבט אורדוביקים.

====סכסוכים לאומיים ואזוריים====
* 8 בספטמבר 70 – תחילת המצור על ירושלים על ידי הרומאים בראשות טיטוס
* 70 – האימפריה הרומית כובשת את ירושלים ומחריבה את בית המקדש השני. בתום המצור על ירושלים הוגלו לרומא גל גדול של שבויים יהודים

* 73 – כיבוש מצדה על ידי האימפריה הרומית וסיומו של המרד הגדול.
* אביב 74 - המרד הגדול מסתיים עם נפילת מצדה, המוצב היהודי האחרון, לידי הרומאים. לאחר כשניים-שלושה חודשי מצור הסוללה הושלמה ואפשרה לרומאים לפרוץ את חומת המבצר עם איל ניגוח. כשהרומאים נכנסו למבצר, הם גילו שמגיניו, כאלף במספר, העלו באש את כל המבנים והעדיפו התאבדות המונית על נפילה בשבי או תבוסה ודאית.

====אירועים פוליטיים משמעותיים====
* 77 – גנאיוס יוליוס אגריקולה ממונה למושל בריטניה כנציג האימפריה הרומית תחת קיסרותו של טיטוס פלביוס אספסיאנוס, הוא מרחיב את השפעת האימפריה עד לנהר קלייד (סקוטלנד)
* 79 – טיטוס מוכתר להיות קיסר רומא.

<gallery widths=260px heights=260px>
Vista general de Masada.jpg|נפילת המעוז החזק מצדה בפסח של שנת 73/74, היה אקורד הסיום של המרד הגדול.
David Roberts - The Siege and Destruction of Jerusalem by the Romans Under the Command of Titus, A.D. 70.jpg|חורבן ירושלים, ציור משנת 1850 מאת דוד רוברטס
Arch of Titus Menorah.png|הבזיזה של בית המקדש השני בירושלים כפי שהיא מתוארת על הקיר הפנימי של שער טיטוס ברומא
</gallery>

== כלכלה ==

== אסונות ==

אוגוסט 79: [[פומפיי והרקולנאום נחרבות בהתפרצות הר הגעש וזוב.]]
* 24 באוגוסט 79 – הר הגעש וזוב מתפרץ, הערים פומפיי והרקולנאום נקברות תחת האפר הגעשי
*79: התפרצות חמורה של מלריה גורמת לנטישת אזורים חקלאיים פוריים באימפריה הרומית. אזורים אלו נשארים דלילים עד לחיסול המלריה באזור במאה ה-20<ref></ref>

== התנקשויות, חיסולים, וניסיונות התנקשות ==

== מדע וטכנולוגיה ==

* 77 – הרומאים מפתחים שיטה פשוטה של זיקוק

== תרבות פופולרית ==

=== אדריכלות ===
* 70 – תחילת בניית הקולוסיאום ברומא

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-1
סופיה, נסיכת רומניה

סופיה, נסיכת רומניה (ברומנית: Sofia, Principesă a României; נולדה ב-29 באוקטובר 1957) היא בתם הרביעית של מיכאי הראשון, מלך רומניה ואנה, מלכת רומניה.

==ביוגרפיה==
סופיה נולדה בארמון טאטוי שביוון השייך למשפחת המלוכה היוונית, סנדקיתה הייתה בת דודתו של אביה סופיה, מלכת ספרד, היא התחנכה בשווייץ שם התגוררה משפחתה תקופה מסוימת ובבריטניה. היא למדה שנתיים אמנות יפה וצילום באוניברסיטת דרום קרוליינה באשוויל (University of North Carolina at Asheville), לאחר מכן היא למדה עיצוב גרפי בבית הספר קורקוראן לאומנות ועיצוב (Corcoran School of the Arts and Design) שבוושינגטון די. סי..

לאחר המהפכה הרומנית היא החלה להיות מעורבת יותר ברומניה ובענייני מדינתה, בינואר 1990 היא ואחותה מרגרטה היו בנות המלוכה הראשונות אשר ביקרו באדמת רומניה לאחר המהפכה, היא שימשה כסגנית נשיאה של "קרן הנסיכה מרגרטה" שהקימה אחותה וב-1995 פרסמה תצוגה של סיפורי ילדים עבור הארגון.

==משפחתה==
ב-1998 נישאה לאלן מייקל לאונס ביארניקס וב-1999 נולדה בתה היחידה, אליזבטה מריה דה רומניה ביארניקס. בשנת 2002 התגרשו בני הזוג.

==אילן יוחסין==

==קישורים חיצוניים==

קטגוריה:משפחת המלוכה הרומנית
קטגוריה:נסיכות רומניות
קטגוריה:ילידות 1957
קטגוריה:צלמות
קטגוריה:צלמות המאה ה-20
קטגוריה:צלמות המאה ה-21
פרוטנגוילה פלאו

סרטון על הצלופח
פרוטנגוילה פלאו (שם מדעי: Protanguilla palau) הוא מין של דג מסדרת הצלופחאים המהווה מין יחיד במשפחת הפרוטנגויליים (Protanguillidae). זהו מין קדום מאוד המהווה מאובן חי שמוצאו לפני 200 מיליון שנה, בתור היורה שבעידן המזוזואיקון. הוא נמצא ב-2010 בידי חוקרים שצללו במערה תת-ימית בשונית אלמוגים באי פלאו שבאוקיינוס השקט.

אורך צלופח זה רק 18 סנטימטרים והוא בעל מעל 90 חוליות בעצמות החוטם, דבר הידוע רק ממיני צלופחים מאובנים. בנוסף הוא בעל זיזי זימים קשותים בשונה מכל מין צלופח אחר, אף שיש אותם לכמה דגי גרם אחרים. דבר זה גרם לחוקרים לשייך אותו למין במשפחה עצמאית וקדומה יותר מכל צלופח חי.

כיום אין ליצור מצב שימור קבוע ולא ברור כמה דגים כאלה יש בעולם.

==קישורים חיצוניים==

==הערות שוליים==

קטגוריה:צלופחאים
קטגוריה:מאובנים חיים
קטגוריה:מקריני סנפיר יחידים בסוגם
קטגוריה:מינים יחידים במשפחתם
קטגוריה:בעלי חיים שתוארו ב-2012
קטגוריה:דגי האוקיינוס השקט
CompTek

CompTek היא חברה רוסית, מפיצה של ציוד, תוכנה ופתרונות בתחום התקשורת. משרדיה ממוקמים במוסקבה ונוסדה בשנת 1989 על ידי ארקדי וולוז' ומהווה חלק מחברת ההחזקות LANIT.

במשרדי CompTek הוקם מנוע החיפוש Yandex, כמו גם שירותי האירוח Narod.ru ו-Molotok.ru.

CompTek חברה בהתאחדות תיעוד תקשורת אלחוטית ושיחקה תפקיד מוביל בהופעת VoIP ברוסיה והייתה הראשונה להציע ללקוחות שירות זה.

מספר מחלקות CompTek עוסקות בייצור חומרה ותוכנה בתחום הטלפוניה שפועלות בתור חברות עצמאיות: CTI (תיאום מערכתי בתחום התקשורת), InfiNet (פתרונות wireless), פרויקט מחקר ליצירת אלגוריתמים לניתוח מורפולוגי של מילים רוסיות, מה שבעצם הביא בהמשך להקמת חברת יאנדקס, מנוע החיפוש המפורסם ביותר באינטרנט ברוסיה.

עסקי CompTek מבוססים על הפצת מוצרים ופתרונות מבית Cisco, Avaya, Alcatel-Lucent, EMC, DELL, אודיוקודס, Crestron, InfiNet, ורינט מערכות בע"מ, OneAccess, LifeSize, CommScope, Fluke Networks וחברות תקשורת אחרים בתעשייה. 

מאמצי CompTek נועדו כדי לקדם פיתוח של ציוד ורשתות עבור ספקי תקשורת רבים. דרך ערוצי הפצה בשווקים של רוסיה ומדינות חבר העמים CompTek מקדמת טכנולוגיות כגון VoIP, WiFi, WiMAX, SS7 ועוד. 

בסיס הפעילות של CompTek הוא בשתי שכבות המערכת שדרכה המפיץ שלה מציע מגוון רחב של שירותים כדי לתמוך בעסקים.

החברה גם מנהלת קורסים בנושאי הטכנולוגיות החדישות ביותר שמוגשות על ידי מורים מקצועיים, שמאושרים על ידי חברות כמו Cisco, Avaya, Alcatel-Lucent.

CompTek חבר בהתאחדות תיעוד התקשורת האלקטרונית. בין האירועים מאורגנים על ידי CompTek הם כנס אודות טלפוניית IP ותקשורת IP, ועידת BESEDA, המוקדשת לטכנולוגיות אלחוטיות של העברת נתונים, כמו גם הכנס לשירותים אינטלקטואלים ברשתות הטלפון". בכנסים אלה, מגיע אוסף של 500 אנשי מקצוע, הדן בשיפורים האחרונים בתחום תקשורת, טכנולוגיות, פיתוח מודלים עסקיים חדשים ועוד.

== הפצה ==
[[הלוגו של יאנדקס ב-1996, שעוצב בדומה לעיצוב הלוגו של חברת האם.]]
החברה משווקת ברוסיה ומדינות ברית המועצות לשעבר מוצרים מבית:

==קישורים חיצוניים==
* 

== הערות שוליים ==

 

קטגוריה:חברות תקשורת רוסיות
סלמון אוסטרלי

Arripis georgianus
סלמון אוסטרלי (שם מדעי: Kuhliidae) הוא סוג דג יחיד במשפחת האריפיים (Arripidae) שבתת-סדרת דמויי-דקר בסדרת הדקראים. בסוג ארבעה מינים החיים במימי אוסטרליה וניו זילנד ובעוד איים ברחבי האוקיינוס השקט.
== מאפיינים ==
למרות שם הסוג, הקרוי עקב דמיונם השטחי למיני הסלמוניים מחצי הכדור הצפוני למתיישבים האירופאים שהגיעו לאירופה. הדמיון היחיד בינם לסלמונים הוא מנהגם לנדוד למים מליחים ואף למים מתוקים, אך רוב חייהם הם מצויים במי החופים הרדודים. כמו כן הם מהווים דגי מאכל מסחריים חשובים בדרום אוסטרליה וניו זילנד ורשתות רבות עוסקות בדיג שלהם.

אורך מינים אלה משתנה מהמין Arripis georgianus שאורכו עד 40 סנטימטר ומשקלו כ-800 גרם למין Arripis truttaceus שאורכו 96 סנטימטר ומשקלו עד 10.5 קילוגרגם. הם בעלי גוף זרים ובעלי זנבות מפוצלים ארוכים. הם בעלי עיניים גדולות, לסתות קצרות בעלות שיניים חדות ומצח גבוה ובעלי סנפיר גבי משולש היוצר מפרש נמוך עד הזנה. צבע הדגים ירקרק-כחול עד אפור והבטן בהירה. תזונתם מורכבת מדגים קטנים יותר ומקריל והם בתורם משמשים למזון למגוון מינים ובעיקר ליונקים ימיים, עופות ים ומיני כרישים.

==מיון==
*משפחה אריפיים (Arripidae)
**סוג סלמון אוסטרלי (Kuhlia)
***מין Arripis georgianus
***מין Arripis trutta
***מין Arripis truttaceus
***מין Arripis xylabion
== קישורים חיצוניים ==

קטגוריה:בעלי חיים שתוארו ב-1840
קטגוריה:טקסונים שתוארו בידי לאונרד ג'ניס
קטגוריה:דמויי-דקר
קטגוריה:משפחות מונוטופיות
מינוניים

מינוניים (שם מדעי: Emmelichthyidae) היא משפחת דגים ימיים מסדרת הדקראים. הם נפוצים באוקיינוסים טרופיים בעיקר סביב האזור האינדו-פסיפי, דרום האוקיינוס השקט ומערב האוקיינוס האטלנטי לרבות הים הקריבי בעומק 100-400 מטרים.

דגים אלה קטנים עד בינוניים באורך 8-72 סנטימטרים. הם בעלי מפרש גבי גדול, סנפירי זנב קטנים ולסתות בשרניות וכמעט חסרות שיניים. מרביתם ניזונים מזואופלנקטון. 

בעבר סוגים רבים שויכו למשפחה אך הם נחשבים לבעלי אבולוציה מתכנסת ואינם קרובים אליהם, לרבות הסוג מינון (Spicara) שמשויך כיום לספרוסיים.

==סוגים==
*Emmelichthys - בו 6 מינים
*Erythrocles - בו 6 מינים
*Plagiogeneion - בו 5 מינים

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:דמויי-דקר
ג'ין שיילי

ג'ין מרי שיילי ניוהאוז (באנגלית: Jean Marie Shiley Newhouse; 20 בנובמבר 1911 – 11 במרץ 1998) הייתה אתלטית אמריקאית, אלופה אולימפית (לוס אנג'לס 1932), 4 פעמים ברציפות אלופת ארצות הברית (1929 - 1932) ושיאנית עולם בקפיצה לגובה.

==ביוגרפיה ==
שיילי נולדה בהריסבורג, פנסילבניה ואחר כך עברה עם משפחתה להתגורר בהברטאון, פרבר של פילדלפיה.

בתחרות שנערכה בפילדלפיה ב-16 במאי 1928 היא קפצה לגובה בשיא אמריקה חדש של 1.536 מטר. במבחנים האמריקאים לאולימפיאדת אמסטרדם (1928) ששימשו גם כאליפות ארצות הברית היא זכתה במדליית כסף בתוצאה של 1.52 מטר, אחרי מילדרד ויילי (1.52 מטר) ובמשחקים עצמם, היא סיימה במקום רביעי בתוצאה של 1.51 מטר.

===אלופת ארצות הברית===
בתחרות שנערכה בבוסטון באולם ב-30 במרץ 1929 קבעה שיילי בקפיצה לגובה שיא עולם חדש של 1.603 מטר, אך שיא זה לא הוכר. באליפות ארצות הברית שנערכה בשיקגו באותה שנה היא זכתה במדליית זהב בקפיצה לגובה בתוצאה של 1.47 מטר.

בתחרות שנערכה בבוסטון באולם ב-19 באפריל 1930 קבעה שיילי בקפיצה לגובה שיא עולם חדש של 1.613 מטר, אך גם שיא זה לא הוכר. באליפות ארצות הברית שנערכה בדאלאס באותה שנה היא זכתה פעם שנייה ברציפות במדליית זהב בקפיצה לגובה בתוצאה של 1.55 מטר.

בתחרות שנערכה בניוארק, ניו ג'רזי באולם ב-14 במרץ 1931 קבעה שיילי בקפיצה לגובה תוצאה של 1.60 מטר. באליפות ארצות הברית שנערכה בג'רזי סיטי, ניו ג'רזי ב-25 ביולי אותה שנה היא זכתה פעם שלישית ברציפות במדליית זהב בקפיצה לגובה בשיא אמריקה של 1.57 מטר.

===אלופה אולימפית===
במבחנים האמריקאים לאולימפיאדת לוס אנג'לס (1932) ששימשו גם כאליפות ארצות הברית היא זכתה במדליית זהב בפעם הרביעית אך הפעם ביחד עם בייב דידריקסון בקפיצה לגובה בשיא אמריקה חדש של 1.60 מטר. גם במשחקים עצמם שנערכו ב-7 באוגוסט שתיהן קבעו שיא עולם חדש של 1.65 מטר בניסיון הראשון שלהן, כשלו בגובה של 1.67 מטר. בתחרות שובר שוויון על המקום הראשון שתיהן קבעו שיא עולם חדש של 1.67 מטר, אך מדליית הזהב הוענקה לשיילי ומדליית הכסף לדידריקסון בטענה שהיא עברה את הרף עם הראש קודם לגוף, באותה העת זו הייתה הפרה של החוק בתחרות קפיצה לגובה ולטענת דידריקסון היא קפצה כך בכל מהלך התחרות ולא נפסלה. מדליית ארד הוענקה לאווה דוז מקנדה (1.60 מטר). שיא העולם שדידריקסון והיא קבעו בשלב שובר השוויון לא הוכר כשיא עולם לפי החוקים באותה העת.

== שיאים אישיים ==
* קפיצה לגובה: 1.65 מטר (1932)

== ראו גם ==
*התפתחות שיא העולם בקפיצה לגובה (ויקיפדיה האנגלית)

== קישורים חיצוניים ==

קטגוריה:אתלטיות באולימפיאדת אמסטרדם (1928)
קטגוריה:אתלטיות באולימפיאדת לוס אנג'לס (1932)
קטגוריה:שיאני עולם אמריקאים: אתלטיקה
קטגוריה:שיאניות עולם אמריקאיות: אתלטיקה
קטגוריה:אלופות אולימפיות: קפיצה לגובה
קטגוריה:אלופות אולימפיות אמריקאיות: אתלטיקה
קטגוריה:אמריקאיות שנולדו ב-1911
קטגוריה:אמריקאים שנולדו ב-1911
קטגוריה:אמריקאיות שנפטרו ב-1998
קטגוריה:אמריקאים שנפטרו ב-1998
אוטו קוהלרמן

אוטו קוהלרמן (בגרמנית: Otto Kohlermann; 17 בפברואר 1896 – 27 בפברואר 1984), היה גנרל בוורמאכט במהלך מלחמת העולם השנייה.

==ביוגרפיה==
===קריירה מוקדמת===
קוהלרמן נולד ב-17 בפברואר 1896 במגדבורג, ובשנת 1914 הוא התגייס לצבא הקיסרות הגרמנית, ולחם בשורותיו במהלך מלחמת העולם הראשונה. על פעולותיו בקרבות קיבל קוהלרמן את עיטור צלב הברזל דרגה שנייה. לאחר המלחמה הצטרף קוהלרמן לרייכסווהר, ומילא בו תפקידי פיקוד ומטה. ב-1 בפברואר 1928 הוא הועלה לדרגת האופטמן, וב-1 באוקטובר 1934 הוא מונה למפקד הגדוד ה-2 ברגימנט הארטילריה ה-5. ב-1 בינואר 1935 הוא הועלה לדרגת מיור, וב-15 במרץ 1936 הוא מונה למפקד הגדוד ה-2 ברגימנט הארטילריה ה-41. ב-1 באוקטובר 1936 הוא מונה למפקד גדוד התצפית ה-5, וב-1 באוקטובר 1937 הוא הועלה לדרגת אוברסט לוטננט.

===מלחמת העולם השנייה===
ב-1 באוקטובר 1939 הוא מונה למפקד גדוד הניסויים של בית הספר לארטילריה, וב-1 בספטמבר 1940 הוא הועלה לדרגת אוברסט. ב-1 בדצמבר אותה שנה הוא מונה למפקד רגימנט הארטילריה ה-4, ולחם עמו במהלך מבצע ברברוסה כחלק מדיוויזיית הפאנצר ה-14. ב-8 בינואר 1942 הוא מונה למפקד אגד הארטילריה ה-10, וב-22 בפברואר אותה שנה הוא קיבל את עיטור צלב האבירים של צלב הברזל. ב-15 במאי 1942 מונה קוהלרמן למפקד הדיוויזיה הממונעת ה-60, וב-1 ביולי אותה שנה הוא הועלה לדרגת גנרל-מיור. קוהלרמן לחם עם הדיוויזיה במהלך מבצע מקרה כחול, ולאחר מכן בקרב סטלינגרד עד לנובמבר 1942.

ב-20 ביוני 1943 מונה קוהלרמן להקים את הדיוויזיה מחדש בדרום צרפת כדיוויזיית הפאנצרגרנדיר פלדהרנהאלה, וב-1 ביולי אותה שנה הוא הועלה לדרגת גנרל-לויטננט. בספטמבר 1943 נשלחה הדיוויזיה לאיטליה, וסייעה בפירוק הארמייה האיטלקית השמינית מנשקה. באוקטובר 1943 נשלחה הדיוויזיה לצפון צרפת, ובדצמבר אותה שנה נשלחה לחזית המזרחית, והועמדה תחת פיקוד ארמיית הפאנצר השלישית. בפברואר 1944 הוא הועבר לעתודת המילואים, וב-6 במאי אותה שנה הוא מונה למפקד פיקוד ארטילריית החופים דרום-מערב. קוהלרמן נשאר בתפקידו עד סיום המלחמה, ולאחר מכן נפל בשבי בעלות הברית.

===לאחר המלחמה===
ביולי 1947 שוחרר קוהלרמן מהשבי, ולאחר שחרורו מהשבי הוא התגורר בבאד דירהיים, עד למותו ב-27 בפברואר 1984.

==קישורים חיצוניים==

* [https://web.archive.org/web/20091028175919/http://geocities.com/Pentagon/Bunker/7729/WEHRMACHT/HEER/Generalleutnant2/KOHLERMANN_OTTO.html אוטו קוהלרמן] באתר geocities 

קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדים גרמנים בקרב סטלינגרד
קטגוריה:גרמנים שנולדו ב-1896
קטגוריה:גרמנים שנפטרו ב-1981
ננדיים (דגים)

ננדיים (שם מדעי: Nandidae) היא משפחת דגי גרם מסדרת הדקראים החיים בנהרות וביצות רדודות בדרום-מזרח אסיה ובאפריקה. הם מכונים לעיתים דגי עלה אסייתיים, בהקבלה למשפחה דגי עלה (Polycentridae) החיים באמריקה הדרומית הקרובה אליהם. בסוג שלושה מינים, מתוכם שני סוגים החיים באפריקה וסוג אחד החי בדרום-מזרח אסיה.

== מאפיינים ==
לעומת משפחת דגי העלה, מינים אלו אינם מוסווים מאוד לצורת עלה אך עדיין מזכירים במראם עלים. הם קטנים מאוד ואורכם עד 8 ס"מ בממוצע. ראשם קטן ופיותיהם מתמשכות כקצוות עלים. סנפיריהם מזכירים עלי חמניות ועוזרים להם להידמות לעלי במים. אלו הם טורפים אורבים יעילים מאוד, הממתינים בשקט מבלי לנוע כמעט, לטרפם שכולל בעיקר דגים אחרים, חרקים מימיים וחסרי חוליות נוספים.

אורח חייהם האיטי וצורתם המוזרה מחשיבה אותם לדגי נוי פופולרים.

==מיון==
*משפחה ננדיים (Nandidae)
**סוג ומין יחיד Afronandus sheljuzhkoi
**סוג Nandus
***מין Nandus andrewi
***מין Nandus meni
***מין Nandus mercatus
***מין Nandus nandus
***מין Nandus nebulosus
***מין Nandus oxyrhynchus
***מין Nandus prolixus
**סוג ומין יחיד Polycentropsis abbreviata

בעבר גם הסוג Badis שויך למשפחה אך עבר למשפחת הבדיים.

==קישורים חיצוניים==

* 

קטגוריה:בעלי חיים שתוארו ב-1852
קטגוריה:טקסונים שתוארו בידי פיטר בליקר
קטגוריה:דמויי-דקר
בדיים

בדיים (שם מדעי: Badidae) היא משפחת דגי גרם מסדרת הדקראים החיים בין הודו, בנגלדש, נפאל, סין ומינמאר בנהרות גדולים, בעיקר הגנגס, הבראהמאפוטרה, ה והמהנהדי (Mahanadi), וכן בשפלות ובכמה אגמים. במשפחה ישנם 2 מינים.
== מאפיינים ==
דגים אלה קטנים ביותר באורך 2–6 סנטימטרים, והם בעלי רצועת סנפירים גבים וזנב מניפתי. ראשם קטן עם אישונים שחורים ולסתות קטנות הפונות מעט כלפי מעלה. הם בעלי צבעים מפוארים על סנפיריהם, בהם הם משתמשים לראווה. הם שוכני קרקע טריטוריאליים הניזונים בעיקר מחסרי חוליות קרקעיים.

הם היו משויכים למשפחת הננדיים, אך הופרדו למשפחה עצמאית הקרובה יותר לאנבסיים, לגוראמיים ולראשנחשיים.

==סוגים==
* Badis - בו 23 מינים
* Dario - בו 6 מינים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:דמויי-דקר
שנות ה-60 של המאה ה-1

שנות ה-60 של המאה ה-1 היו העשור השביעי של המאה ה-1, החלו ב-1 בינואר 60 והסתיימו ב-31 בדצמבר 69.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
* 60 - בודיקיאה מנהיגה מרד נגד הקיסרות הרומית באנגליה, שורפת את לונדון
* 66 - החל המרד הגדול (66 - 73 לספירה) של יהודי פרובינקיית "יהודה" כנגד שלטון האימפריה הרומית
* 67 - נפילת הגליל לידי הרומאים וחורבן הערים יודפת וגמלא. יוסף בן מתתיהו מתחיל לשתף פעולה עם הרומאים ולתעד את המרד הגדול.

====אירועים פוליטיים משמעותיים====
* 60 - ויטליוס ממונה לנציב אפריקה
* 60 - פסטוס מחליף את אנטוניוס פליקס כנציב יהודה (כיהן עד 62)
* 60 - הבודהיזם מגיע לסין באמצעות דרך המשי
* 61 - גלבה מתמנה למושל פרובינציית היספניה טארקוננסיס.
* 66 - הסיקריים מתבצרים במבצר מצדה
* 66 - קיים תיעוד אסטרונומי של הופעת שביט היילי
* 67 - לינוס יורש את פטרוס הקדוש כאפיפיור
* 9 ביוני 68 - נירון, קיסר האימפריה הרומית, מתאבד לאחר שהודח על ידי הסנאט
* 69 - שנת 69 ידועה בתולדות הקיסרות הרומית כשנת ארבעת הקיסרים.
* 1 בינואר 69 - אנשי הלגיון בגרמניה עילית התמרדו וסירבו להשבע אמונים לגלבה ונשבעו תחת זו אמונים לוויטליוס

== כלכלה ==

== אסונות ==

* 60 - רעידת אדמה מחריבה את הייראפוליס
* 5 בפברואר 62 - רעידת האדמה בפומפיי, איטליה
* 18 ביולי 64 - השרפה הגדולה של רומא: שרפה פורצת באזור המסחרי של רומא ויוצאת משליטה

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== דת ===
* 60 - "הבשורה על-פי מתי" (בברית החדשה) נכתבה, על פי החוקרים, בין שנה זו לשנת 65
* 60 - כנראה זמן כתיבת "איגרת פטרוס הראשונה" (בברית החדשה) על ידי פאולוס ("שאול התרסי")
=== ספורט ===
* 60 - הקיסר נירון מארגן משחקי ספורט ברומא - "נירוניאה"

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-1
פולין באירוויזיון הילדים 2018

פולין באירוויזיון הילדים 2018 השתתפה עם השיר "Anyone I Want To Be" שביצעה רוקסנה ונגיאל. השיר זכה במקום הראשון עם 215 נקודות.

==לפני אירוויזיון הילדים==
ב-21 בספטמבר 2018 בחרה פולין את רוקסנה ונגיאל כנציגת פולין בתחרות. השיר אותו תבצע עדיין לא נחשף.

== באירוויזיון הילדים ==
פולין הופיעה בסדר ה-20 (והאחרון) על הבמה אחרי מלטה. השיר סיים במקום ה-1 עם 215 נקודות.
=== נקודות שהוענקו לפולין ===
{| class="wikitable"
|-
! width="20%" |12 נקודות
! width="20%" |10 נקודות
! width="20%" |8 נקודות
! width="20%" |7 נקודות
! width="20%" |6 נקודות
|-
| valign="top" |
* 
| valign="top" |
* 
* 
| valign="top" |
* 
* 
| valign="top" |
| valign="top" |
* ישראל
* ויילס
|-
! width="20%" |5 נקודות
! width="20%" |4 נקודות
! width="20%" |3 נקודות
! width="20%" |2 נקודות
! width="20%" |1 נקודות
|-
| valign="top" |
* גיאורגיה
| valign="top" |
* 
* 
| valign="top" |
* 
| valign="top" |
* 
| valign="top" |
* קזחסטן
|}
* פולין קיבלה 136 נקודות מהצבעות אונליין

=== נקודות שהוענקו על ידי פולין ===
{| class="wikitable "
!ציון
!מדינה
|-
| bgcolor="gold" |12 נקודות
|
|- 
| bgcolor="silver" |10 נקודות
|
|- 
| bgcolor="#CC9966" |8 נקודות
|
|-
|7 נקודות
|
|-
|6 נקודות
|
|-
|5 נקודות
|
|-
|4 נקודות
|
|-
|3 נקודות
|
|-
|2 נקודות
| ישראל
|-
|1 נקודות
| גאורגיה
|}

==ראו גם==
* אירוויזיון הילדים 2018

קטגוריה:אירוויזיון הילדים 2018
קטגוריה:פולין באירוויזיון
איטליה באירוויזיון הילדים 2018

איטליה השתתפה באירוויזיון הילדים 2018 אשר התקיים ב-25 בנובמבר 2018 במינסק, בלארוס. מליסה ומרקו נבחרו באופן פנימי לייצג את איטליה עם השיר "What is Love".

==לפני אירוויזיון הילדים==
ב-26 ביוני 2018 הודיעה איטליה כי הם ישתתפו באירוויזיון הילדים 2018. ב-9 באוקטובר 2018 נבחרו מליסה ומרקו לייצג את איטליה בתחרות עם השיר "What is Love".

== באירוויזיון הילדים ==
=== מיקום השיר ===
=== נקודות שהוענקו לאיטליה ===
{| class="wikitable"
! colspan="5" |חבר השופטים המבוגר
|-
! width="20%" |12 נקודות
! width="20%" |10 נקודות
! width="20%" |8 נקודות
! width="20%" |7 נקודות
! width="20%" |6 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! width="20%" |5 נקודות
! width="20%" |4 נקודות
! width="20%" |3 נקודות
! width="20%" |2 נקודות
! width="20%" |1 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! colspan="5" |חבר השופטים הצעיר
|-
! width="20%" |12 נקודות
! width="20%" |10 נקודות
! width="20%" |8 נקודות
! width="20%" |7 נקודות
! width="20%" |6 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! width="20%" |5 נקודות
! width="20%" |4 נקודות
! width="20%" |3 נקודות
! width="20%" |2 נקודות
! width="20%" |1 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! colspan="5" |חבר השופטים המומחים
|-
! width="20%" |12 נקודות
! width="20%" |10 נקודות
! width="20%" |8 נקודות
! width="20%" |7 נקודות
! width="20%" |6 נקודות
|-
|
|
|
|
|
|-
! width="20%" |5 נקודות
! width="20%" |4 נקודות
! width="20%" |3 נקודות
! width="20%" |2 נקודות
! width="20%" |1 נקודות
|-
|
|
|
|
|
|}

=== נקודות שהוענקו על ידי איטליה ===
{| class="wikitable "
!ציון
!חבר השופטים המבוגר
!חבר השופטים הצעיר
|-
| bgcolor="gold" |12 נקודות
|
|
|-
| bgcolor="silver" |10 נקודות
|
|
|-
| bgcolor="#CC9966" |8 נקודות
|
|
|-
|7 נקודות
|
|
|-
|6 נקודות
|
|
|-
|5 נקודות
|
|
|-
|4 נקודות
|
|
|-
|3 נקודות
|
|
|-
|2 נקודות
|
|
|-
|1 נקודות
|
|
|}

==ראו גם==
* אירוויזיון הילדים 2018

קטגוריה:אירוויזיון הילדים 2018
קטגוריה:איטליה: תרבות
קטגוריה:2018 באיטליה
גראמות

Lipogramma trilineatum
גראמות (שם מדעי: Grammatidae) היא משפחת דגי גרם מסדרת הדקראים הכוללת 2 סוגים. דגים אלה חיים רק במימי האוקיינוס האטלנטי המערבי ומצויים גם בים הקריבי.

אלו דגים קטנים באורך של עד 10 סנטימטרים והם בעלי גוני צבעים סגולים-צהובים לאורך גופם. הם בעלי שפתיים צרות ועיניים גדולות, רצועת סנפירים גבוהה עד לזנבם ולחלקם ישנם זיזי סנפיר מתחת הגחון. סנפירי החזה שלהם קצרים וכך גם סנפירי השת והזנב. בצורתם הם דומים לכמה מיני דקריים קטנים אך הם לא בהכרח קרובים.

הם חיים בשוניות אלמוגים טרופיות לחופי אמריקה ונשארים קרובים לקרקעית הים. לעיתים הם מצויים בחבורות גדולות. מזונם של דגים אלה מורכב בעיקר מפלנקטון.

המין Gramma loreto נודע בעיקר מסרט האנימציה מוצאים את נמו. לאחר יציאת הסרט חובבי דגים החלו לגדל פרטים רבים ממין זה כדגי נוי שוכני מים מלוחים.

==סוגים==
*משפחה גראמות (Grammatidae)
**סוג Gramma
***מין Gramma brasiliensis
***מין Gramma dejongi
***מין Gramma linki
***מין Gramma loreto
***מין Gramma melacara
**סוג Lipogramma
***מין Lipogramma anabantoides
***מין Lipogramma evides
***מין Lipogramma flavescens
***מין Lipogramma haberorum
***מין Lipogramma klayi
***מין Lipogramma levinsoni
***מין Lipogramma regia
***מין Lipogramma robinsi
***מין Lipogramma rosea
***מין Lipogramma trilineata

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1896
קטגוריה:טקסונים שתוארו בידי דייוויד סטאר ג'ורדן
קטגוריה:דמויי-דקר
ג'נה בוש הייגר

ג'נה וולש בוש (באנגלית: Jenna Welch Bush; נולדה ב-25 בנובמבר 1981) היא אשת תקשורת אמריקאית, בתם של נשיא ארצות הברית לשעבר ג'ורג' ווקר בוש והגברת הראשונה לורה בוש.

==ביוגרפיה==
בוש נולדה ב-25 בנובמבר 1981 בדאלאס, לג'ורג' ווקר בוש וללורה בוש. ב-1994, לאחר שנבחר אביה לתפקיד מושל טקסס, עברו היא ואחותה התאומה ברברה ללמוד בבית ספר באוסטין עקב מעבר משפחתן לעיר.

ב-2001, בשנה בה החל אביה לכהן כנשיא ארצות הברית, החלה בוש ללמוד באוניברסיטת טקסס באוסטין ולמדה גם במספר קורסי קיץ באוניברסיטת ניו יורק. היא הייתה חברה באחוות הסטודנטים בה הייתה חברה גם אמה.

בוש ואחותה עלו לכותרות כשעברו ב-2001 מספר עבירות הקשורות לאלכוהול. היא נעצרה והורשעה על אחזקה לא חוקית של אלכוהול בשל היותה קטינה מתחת לגיל 21, ובניסיון להשתמש בתעודת זהות מזויפת כדי לרכוש אלכוהול.

ב-2004 סיימה בוש תואר באנגלית. במהלך אותה שנה הייתה פעילה במסע הבחירות עבור כהונתו השנייה של אביה.

ב-2006 עבדה בוש במשך שנה כסייעת למורה, וביצעה התמחות בפעילות של ארגון קרן החירום הבינלאומית של האומות המאוחדות לילדים במדינות אמריקה הלטינית.

ב-2009 החלה בוש לשמש ככתבת בתוכנית החדשות "Today Show" של NBC.

ב-10 במאי 2008 נישאה להנרי צ'ייס הייגר. לזוג שתי בנות, שנולדו ב-2013 וב-2015.

==קישורים חיצוניים==

* 

==הערות שוליים==

ג'נה בוש הייגר
קטגוריה:ילדי נשיאי ארצות הברית
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:בוגרות אוניברסיטת טקסס באוסטין
קטגוריה:בוגרי אוניברסיטת טקסס באוסטין
קטגוריה:תאומים אמריקאים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
הר הנדרסון (רכס בריטניה)

הר הנדרסון (באנגלית: Mount Henderson) הוא הר נישא ברכס בריטניה שבאנטארקטיקה.

גובהו של ההר 2,660 מטרים מעל פני הים, והוא נמצא 9 קילומטרים מערבית להר אולימפוס.

==היסטוריה==
=== מקור השם===
ההר התגלה על ידי משלחת דיסקברי (אשר חקרה את אנטארקטיקה בין השנים 1901–1904), אשר נתנה להר את שמו.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:6636 הר הנדרסון] באתר הסקר הגאולוגי של ארצות הברית

== הערות שוליים ==

הנדרסון
הנדרסון
קונסטנטין, נסיך הוהנצולרן-הכינגן

קונסטנטין, נסיך הוהנצולרן-הכינגן (בגרמנית: Konstantin von Hohenzollern-Hechingen; 16 בפברואר 1801 - 3 בספטמבר 1869), היה הנסיך האחרון של הוהנצולרן-הכינגן.

== ביוגרפיה ==
קונסטנטין נולד ב-16 בפברואר 1801 בזאגאן, והיה הילד היחיד של פרידריך, נסיך הוהנצולרן-הכינגן והנסיכה פאולינה מקורלנד, דוכסית זאגאן, בתו של הדוכס האחרון של קורלנד, פטר פון בירון. ב-22 במאי 1826 התחתן קונסטנטין באייכשטט עם אז'ני דה בוארנה ולאחר מותה בספטמבר 1847 ללא ילדים, התחתן בשנית בנישואים מורגנטיים עם הברונית אמליה שנק פון גיירן, ולכבוד נישואיהם העניק לה פרידריך וילהלם הרביעי, מלך פרוסיה את התואר רוזנת רוטנבורג.

קונסטנטין שימש כעוצר של אביו החולה החל משנת 1834, ולאחר מותו של אביו בשנת 1838, ירש את נחלותיו. לאחר מותה של אמו בשנת 1845, הוא ירש גם את דוכסות זאגאן. בעקבות המהפכות של 1848, קונסטנטין וקרל אנטון, נסיך הוהנצולרן הסכימו לוותר על הנסיכויות שלהם לטובת ממלכת פרוסיה, וב-7 בדצמבר 1849 ויתרו על זכויותיהם כנסיכים ריבונים וראשי הממשלה.

קונסטנטין מת ב-3 בספטמבר 1869 באחוזתו בשלזיה, ומכיוון שלא היו לו ילדים, ירש קרל אנטון, נסיך הוהנצולרן גם את ראשות בית הוהנצולרן-הכינגן.

== אילן יוחסין ==

==קישורים חיצוניים==

* 

קטגוריה:גרמנים שנולדו ב-1801
קטגוריה:גרמנים שנפטרו ב-1869
קטגוריה:חברי הבית העליון של הלנדטאג של פרוסיה
נמטיסטיוס

נמטיסטיוס (שם מדעי: Nematistius pectoralis) הוא מין של דג גרם ימי מסדרת הדקראים ומתת-סדרת דמויי-דקר והוא המין היחיד במשפחת הנמטיסטיים (Nematistiidae). דג זה חי לחופי אמריקה הצפונית, המרכזית והדרומית שלחופי האוקיינוס השקט בין באחה קליפורניה לפרו בימים טרופיים. 

אורכו מגיע עד 1.6 מטר ומשקלו עד 50 קילוגרם, אך הוא נפוץ יותר במשקל 20 קילוגרם. הדג בעל סנפירי גב מאוד גבוהים המזכירים כרבולת תרנגול ולאחריהם רעמת סנפירים המשתרעת עד הזנב. הוא בעל שלפוחית שחייה מיוחדת המגבירה את עוצמת הקול שהוא מפיק וגם מצליח לשמוע קולות דרך מעבר של צלילים מהשלפוחית לאורך כמה חוליות עד המוח. צבעו של הדג כחול בהיר עד אפור והוא בעל פסים כהים המשתפלים מסנפירי הגב בצורה קשתית. רוב הסנפירים של הדג קטנים אך הזנב גדול ושרירי. גופו מזכיר את גופם של בני משפחת הצניניתיים הקרובים אליו ביותר.

דג זה לא נחשב לדג מאכל מוצלח אך דייגים חובבים דגים אותו כדג משחק . מצב שימורו בטבע לא ידוע.

==קישורים חיצוניים==

* 

קטגוריה:בעלי חיים שתוארו ב-1862
קטגוריה:טקסונים שתוארו בידי תאודור גיל
קטגוריה:דמויי-דקר
קטגוריה:מינים יחידים במשפחתם
קטגוריה:מקריני סנפיר יחידים בסוגם
קטגוריה:מגה-פאונה של האוקיינוס השקט
הר הנדרסון (מפרץ הולם)

הר הנדרסון (באנגלית: Mount Henderson) הוא הר הממוקם מצפון לרכס מאסון שבאנטארקטיקה.

ההר מתנשא מעל מדף הקרח, 8 קילומטרים דרומית למפרץ הולם, ו-8 קילומטרים צפונית לרכס מוסון.

==היסטוריה==
===גילוי ההר===
ההר נצפה לראשונה מתורן ספינה ב-3 בינואר 1930, ונצפה שנית ממטוס ב-5 בינואר 1930. ההר מופה לראשונה ב-14 בפברואר 1931 על ידי משלחת החקר הבריטית, אוסטרלית וניו זילנדית לאנטארקטיקה.

==מקור הם== 
שמו של ההר ניתן לו בשנת 1929 על ידי דאגלס מוסון שעמד בראש המשלחת. ההר נקרא על שם ו. הנדרסון, מנהל משרד החוץ האוסטרלי, וחבר הוועדה האנטארקטית האוסטרלית.

== קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:6634 הר הנדרסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126424 הר הנדרסון] באתר הגאזט האנטארקטי של ממשלת אוסטרליה
* [https://data.aad.gov.au/database/mapcat/framne/framnes_50k_map1_jan02.pdf מפת מפרץ הולם ואזור הר הנדרסון] באתר ממשלת אוסטרליה

== הערות שוליים ==

הנדרסון
פולינמיים

פולינמיים (שם מדעי: Polynemidae) היא משפחת דגים מסדרת הדקראים החיים בימים ובאוקיינוסים הטרופיים ברחבי העולם. הם קרובים רחוקים של הצניניתיים אך הם מזכירים במראם את הקיפוניים.

== מאפיינים ==
דגים אלה משתנים בגודלם מאורך 11 סנטימטרים אצל המין Parapolynemus verekeri למעל 2 מטר ומשקל 145 ק"ג אצל המין הגדול ביותר, אליותרונמה טטרדקטילום. הם בעלי סנפירים גבוהים ובעלי זיזי סנפירים היורדים מחזם ויוצרים מעין זקן המשתלשל מטה או אצל כמה מינים לכל הכיוונים. לסתותיהם גדולות אך בעלות שיניים לא מפותחות. צבעם אפור כהה, אפור עד כסוף. 

מינים אלו חיים ברחבי שוניות אלמוגים וחופים שונים חוליים וסלעיים. כמה מינים חיים גם במים מליחים ואף במים מתוקים. הם חשים בטרף הכולל מיני דגים אחרים וסרטנים בעזרת זיזי הסנפירים. 

חלק מהמינים משמשים כדגי מאכל. המינים הגדולים ביותר נידוגים גם למטרות ספורט.

==סוגים==
* Eleutheronema
* Filimanus
*סוג ומין יחיד Galeoides decadactylus
*סוג ומין יחיד Leptomelanosoma indicum
*סוג ומין יחיד Parapolynemus verekeri
*סוג ומין יחיד Pentanemus quinquarius
*פולידקטילוס מקרוכיר Polydactylus macrochir
* Polynemus

==קישורים חיצוניים==

* 

קטגוריה:בעלי חיים שתוארו ב-1812
קטגוריה:טקסונים שתוארו בידי ז'ורז' קיווייה
*
צנטרופומוס

Centropomus undecimalis
צנטרופומוס (שם מדעי: Centropomus) היא סוג של דגי גרם ימיים והסוג היחיד במשפחת הצנטרופומוסיים (Centropomidae) שבסדרת הדקראים, המקורבת ללטסיים ובעבר היו חלק מהמשפחה. בסוג זה ישנם 12 מינים. דגים אלה הם שוכני ימים טרופיים במערב האוקיינוס האטלנטי ובמזרח/מערב האוקיינוס השקט.

צורת דגים אלה מוארכת והם בעלי מספר סנפירים מצוייצים גבוהים לאורך גופם עם ראש קטן אך חוטם מוארך וכיסוי זימים הפונים מעלה. העיניים גדולות והלסת מלאה שיניים חדות. אורכם 35-125 ס"מ ומשקלם 1 עד 26 קילוגרם. צבעם בדרך כלל כסוף עם כמה סנפירים צבעוניים יותר.

הם שוכנים במגוון אזורים משוניות אלמוגים, שפכי נהרות וביצות מנגרובים. כל מיני הסוג הם טורפים של דגים אחרים ושל סרטנים. גופם מותאם לתאוצה מהירה בעקבות טרף. כמה מהמינים הגדולים הם יעד לדיג למטרת ספורט.

==מינים==
* Centropomus armatus
* Centropomus ensiferus
* Centropomus medius
* Centropomus mexicanus
* Centropomus nigrescens
* Centropomus parallelus
* Centropomus pectinatus
* Centropomus poeyi
* Centropomus robalito
* Centropomus undecimalis
* Centropomus unionensis
* Centropomus viridis

== קישורים חיצוניים ==

קטגוריה:בעלי חיים שתוארו ב-1802
קטגוריה:טקסונים שתוארו בידי ברנר-ז'רמין דה לספד
קטגוריה:דמויי-דקר
פרידריך, נסיך הוהנצולרן-הכינגן

פרידריך, נסיך הוהנצולרן-הכינגן (בגרמנית: Friedrich von Hohenzollern-Hechingen; 22 ביולי 1776 - 13 בספטמבר 1838) היה הנסיך הלפני אחרון של הוהנצולרן-הכינגן.

==ביוגרפיה==
פרידריך היה הילד היחיד של הרמן, נסיך הוהנצולרן-הכינגן ומקסימיליאנה, נסיכת גאבר, בתם של פרנסואה הראשון ז'וזף, נסיך גאבר השני ומארי אמור דזירה דה רובראי. פרידריך התחנך בשטוטגרט, ולאחר מכן למד בכמה אוניברסיטאות גרמניות. בשנת 1800 הגיע פרידריך לווינה, שם היה בן חסותו של פרנץ השני, קיסר האימפריה הרומית הקדושה. בשנת 1806 הוא ניהל את המשא ומתן עם נפוליאון בשם אביו, ובעקבות כך הצטרפה הנסיכות לקונפדרציה של הריין. בין השנים 1806–1812 לחם פרידריך לצד הצרפתים במלחמות הנפוליאוניות, ואף נפצע קשה בשנת 1812 במהלך המערכה ברוסיה. בשנת 1810 מת אביו, ופרידריך עלה לשלטון במקומו. בשנת 1813 בעקבות קרב לייפציג הצטרף פרידריך למחנה הקואליציה האנטי-צרפתית השישית, ובשנת 1815 צירף את הנסיכות לקונפדרציה הגרמנית. ב-13 בספטמבר 1838 מת פרידריך בהכינגן, ובנו קונסטנטין, נסיך הוהנצולרן-הכינגן עלה לשלטון במקומו.

== משפחתו ==
ב-26 באפריל 1800 התחתן פרידריך בפראג עם הנסיכה פאולינה מקורלנד, דוכסית זאגאן, בתו של הדוכס האחרון של קורלנד, פטר פון בירון, ממנה היה לו ילד אחד:
* קונסטנטין, נסיך הוהנצולרן-הכינגן (1801–1869)

==קישורים חיצוניים==

* 

קטגוריה:בית הוהנצולרן
קטגוריה:מלחמת רוסיה–צרפת (1812): אישים
קטגוריה:גרמנים שנולדו ב-1776
קטגוריה:גרמנים שנפטרו ב-1838
מעבדות יאנדקס

[[נשיא רוסיה דמיטרי מדבדב בביקור במשרדי יאנדקס בקליפורניה, 24 ביוני 2010.]]
מעבדות יאנדקס (באנגלית: Yandex Labs, או Yandex Laboratories) הייתה חברה שהתקיימה בשנים 2008–2012 כחברת בת של יאנדקס שפעלה בפאלו אלטו שבעמק הסיליקון, ארצות הברית, לאחר מכן עברה החברה לסן חוזה שהיה המשרד היחיד של יאנדקס בארצות הברית.

על פתיחת המשרד החדש הוכרז ב-20 ביוני 2008 במטרה לפתח את טכנולוגיות החיפוש של יאנדקס. בראש החטיבה עמד וויש מחיג'אני, שניהל בעבר את חטיבת החיפוש של יאהו!. מספר העובדים עמד בתחילה על כ-20 איש. בסוף מאי 2009, וויש עזב את החברה. בשנת 2010, למנכ"ל החברה מונתה אניה ברסקי.

ביוני 2010, נשיא רוסיה דאז דמיטרי מדבדב ביקר במשרדי מעבדות יאנדקס, במסגרת ביקורו בארצות הברית. ב-2011, המעבדות החלו לעבוד גם על אינדקס טקסטים באנגלית (בעבר "מעבדות יאנדקס" היו גם מעורבות בשיפור טכנולוגיות החיפוש) ובוצעו שינויים במצבת כוח האדם בחברה.

בתחילת 2012 מעבדות יאנדקס חדלו מלהתקיים.

== פיתוחים ==
המטרה העיקרית של המשרד בקליפורניה של יאנדקס היה לתמוך בשירות [http://www.yandex.com/ Yandex.com]. עם זאת, בנוסף, "מעבדות יאנדקס" ידועים בפיתוח כמה ממוצרי החברה:
* בוט חיפוש מהיר בשם Orange שנועד לדפי אינדקס של אתרים המתעדכנים בתדירות גבוהה (אתרי סוכנויות ידיעות וכו'). פיתוח משותף יחד עם אנשי החברה במוסקבה.
* פיתוח טכנולוגיית החיפוש בזמן אמת (פותח עם המשרד במוסקבה).
* פיתוח האפליקציה [https://web.archive.org/web/20130430081722/http://wonder.yandex.com/ Wonder] ("פלא"), המתמקדת אך ורק במשתמשים דוברי אנגלית ומסוגלת לתת המלצות בהתבסס על העדפות המשתמש ברשתות חברתיות. השירות הביא לעיתים לחסימת פייסבוק.
* פיתוח ממשק שליטת תוכן על מסך הטלוויזיה.

== קישורים חיצוניים ==

* 
* [http://fotki.yandex.ru/users/vofitserov/album/58856/ תמונות מתוך המשרד בקליפורניה]

== הערות שוליים ==

קטגוריה:חברות שנסחרו בנאסד"ק
קטגוריה:יאנדקס
יאנדקס
לא תישא שמע שווא

לא תישא שמע שווא היא מצוות לא תעשה מהתורה האוסרת להקשיב או להאמין לכל צורה של לשון הרע. מצווה זו כוללת גם איסור על דיין להקשיב לטיעוניו של בעל דין אחד בלא ידיעתו של בעל דין אחר.

==מקור המצווה==
המצווה מופיעה בפרשת משפטים בפסוק: 

תרגום ירושלמי מבאר: [בתרגום לעברית: לא תקבלו דברי שקר מאדם המאשים את חברו בפניך, ולא תשלב ידך עם רשע כדי להיות עד שקר.]
רש"י מפרש שהפסוק עוסק בשני עניינים שונים הנכללים במצווה: 

== פרטי האיסור ==
כתב החפץ חיים: 

ובהסבר פרטי המצוה והעמידה מול דברי לשון הרע שאדם כבר שמע כתב החפץ חיים 

כלומר כל עוד מוצאים צדדים לכף זכות וסיבות מדוע אין גנות בעובדה שסיפרו לי ובכלל זה שאולי מה שסיפרו לי הוא רק חלק מהסיפור או שהמספר ראה את הדברים רק מנקודת מבטו או שפירש אותם בצורה לא נכונה או שאולי הוא בטעות מגזים או מחסיר פרטים – מותר לי להאמין שהעובדה הבסיסית היא אמיתית אך לא הגנות שבדברים. אך אם לא מוצאים סיבות כאלו ולהאמין לעובדה פירושה לקבל את הגנות – חובה שלא להאמין שהדברים התרחשו. ונראה שברוב רובם של המקרים אפשר להצליח להסתכל עליהם במבט של כף זכות והטלת ספק בגנות ואין צורך להניח שהמספר משקר.<ref></ref>

==טעם המצווה==
ספר החינוך מבאר את טעם המצווה במילים חריפות על הסכנה הגלומה בכל קרבה לדיבור שאינו אמת:

כמו כן, טוען "אורחות צדיקים" כי רק באמצעות גערה בדוברי שקר ניתן להפסיקם, וכל המקשיב ומסביר פנים ללשון הרע כאילו אמר את הדברים בעצמו:

==חשיבות המצווה==
על מצווה זו אמרו חז"ל: 

==האיסור לדיין==
ההלכה היא, כאמור, שאסור לדיין לשמוע את אחד הצדדים שלא בנוכחות הצד השני. יחד עם זאת, הרמ"א מתיר לשמוע את אחד הצדדים לבדו כאשר אין לדיין ידיעה שהתיק יובא להכרעתו. בנסיבות כאלה יהיה מותר לדיין לבסוף לדון בתביעה בתנאי שהצד הנגדי מודע לכך שהדיין כבר שמע את דברי הצד השני. הסמ"ע מסביר שכאשר הדיין אינו יודע שידון בתיק, אין דברי הטוען נכנסים כל כך באזניו.
==ראו גם==
* לא תלך רכיל בעמיך

==קישורים חיצוניים==
* פרופ' אליאב שוחטמן, [http://www.daat.ac.il/mishpat-ivri/skirot/36-2.htm כללי הצדק הטבעי ועֶקרון השוויון בשמיעת טענות בעלי הדין], אתר דעת
* [https://hebrewbooks.org/pdfpager.aspx?req=67064&st=&pgnum=15 שו"ת מעשי בהלכות לשון הרע] באתר היברובוקס.
==הערות שוליים==

קטגוריה:מצוות לא תעשה
קטגוריה:לשון הרע
קטגוריה:משפט עברי: סדרי הדין
איליה סגלוביץ'

איליה ולנטינוביץ' סגלוביץ (13 בספטמבר 1964, גורקי — 27 ביולי 2013, לונדון) היה מייסד שותף של פורטל האינטרנט ומנוע החיפוש יאנדקס, כמו גם מערכת המידע "הקורפוס הלאומי של השפה הרוסית". היה מתכנת ופעיל חברתי יהודי-רוסי שיחד עם חברו לכיתה, ארקדי וולוז', ניהלו את חברת יאנדקס. נהג לתרום ולהיות פעיל בסיוע ליתומים ולילדים חולים.

== קורות חיים ==
הוא נולד בעיר גורקי (כיום נקראת ניז'ני נובגורוד) שברוסיה הסובייטית. אביו, ולנטין איליץ' סגלוביץ' (נולד ב-1936), היה גיאו-פיזיקאי, חתן פרס ברית המועצות על תגליות בשטחי קזחסטן הסובייטית של אבני כרומיט.

הוא בוגר בית הספר הרפובליקני לפיזיקה ומתמטיקה באלמטי, לאחר מכן למד במוסקבה במכון מחקר גאולוגי (1981-1986), בפקולטה הגיאופיזית.

לאחר סיום הלימודים, סגלוביץ' עבד כמתכנת במכון הסובייטי למשאבים מינרליים, היכן שכתב על מערכות מידע גיאופיזיות בפורטרן. ב-1991, הוא החל לעבוד עם ארקדי וולוז'.

יחד עם אשתו, מרי, איליה היה עוסק באופן פעיל בפילנתרופיה (באמצעות ארגון "ילדי מריה"), ארגן את ביקורו ברוסיה לצורך בידור הילדים החולים על ידי הצוות הבינלאומי של הליצנים, פאץ' אדמס, ולעיתים קרובות הוא עצמו היה מופיע עם הקבוצה.

הוא היה גם חבר מועצת המנהלים של קרן "שושלת", אשר עד לשנת 2015 עסקה בפופולריזציה של המדע ברוסיה.

=== פטירתו ===
בספטמבר 2012 הוא אובחן בסרטן הקיבה, ואז נתגלה כחולה בגידול מאוד אגרסיבי וממאיר במוחו. ב-25 ביולי 2013, דווח כי ארקדי וולוז' הודיע על פטירת עמיתו, אבל אחר-כך המידע הזה הופרך, והובהר כי סגלוביץ' נמצא בלונדון בתרדמת אך לא-נצפתה פעילות מוחית. סגלוביץ' נשאר מונשם במשך כיומיים, בתקווה לאבחון שגוי. עם זאת, לא-חל שיפור במצבו וב--27 ביולי 2013, סגלוביץ' הלך לעולמו.

הוא נקבר בבית הקברות טרויקורובסקי שבמוסקבה, רוסיה.

==קישורים חיצוניים==

* 

== הערות שוליים ==

קטגוריה:ממציאים יהודים
קטגוריה:ממציאים רוסים
קטגוריה:אנשי עסקים יהודים רוסים
קטגוריה:אישים הקבורים בבית העלמין טרויקורובסקויה
קטגוריה:רוסים שנולדו ב-1964
קטגוריה:רוסים שנפטרו ב-2013
לאורה ווטילאיינן

סאנה לאורה ווטילאיינן (בפינית: Sanna Laura Voutilainen; נולדה ב-17 במאי 1975) היא זמרת פינית.

==ביוגרפיה==
לאורה נולדה בייבסקילה. הסינגל הראשון שהוציאה נקרא "Muuttanut oon maailman", וב-1993 הוציאה את השיר "Kerran", אשר נחל הצלחה. ב-1994 הוציאה את אלבומה הראשון. ב-1994 וב-1996 זכתה בפרס המוזיקה אמה ("Emma Award"), בקטגוריית הזמרת הטובה ביותר.

ווטילאיינן השתתפה בתחרות הגמר הלאומית לייצוג פינלנד באירוויזיון 2002 עם השיר "מכורה לך" (מילים של ינינה פריי), וזכתה במקום הראשון. בתחרות האירוויזיון הגיעה למקום העשרים מתוך עשרים וארבעה משתתפים, למרות הפרסום הרב לו זכה השיר.

ב-2007 ניסתה פעם נוספת לייצג את פינלנד באירוויזיון, כאשר פינלנד שימשה כמדינה המארחת של התחרות, אך לא זכתה בתחרות הלאומית.

===דיבוב===
לקחה חלק במספר הפקות דיבוב במדינתה. דובבה בין היתר את מגארה בסרט הרקולס, את גלוריה במדגסקר ואת ונסה בכוורת בסרט.

==קישורים חיצוניים==

* 

קטגוריה:זמרות פיניות
קטגוריה:זמרות פופ פיניות
קטגוריה:משתתפי אירוויזיון 2002
קטגוריה:ילידות 1975
קטגוריה:פינים שנולדו ב-1975
בורקארד הראשון, רוזן צולרן

בורקארד הראשון, רוזן צולרן (בגרמנית: Burkhard I. von Zollern; נולד לפני 1025–1061) נחשב לאב הקדמון הראשון המתועד של בית הוהנצולרן.

==ביוגרפיה==
מוצאו של בורקארד אינו ברור, ויש הטוענים כי הוא היה בנו של פרידריך, רוזן זיליכגאו ואירמנטרוד, בתו של בורקארד, רוזן נלנבורג. בורקארד נרצח בשל נקמת דם בשנת 1061, אך מעט ידוע על האנשים האמורים עצמם, או על קשר אפשרי ביניהם. בנו של בורקארד, פרידריך הראשון, רוזן צולרן, ירש את נחלותיו, ואף הרחיב אותן.

== ראו גם ==
* בית הוהנצולרן

== קישורים חיצוניים ==

* [https://web.archive.org/web/20110519233638/http://www.genealogie-mittelalter.de/hohenzollern_burggrafen_von_nuernberg/burkhard_1_von_zollern_%2B_1061.html בורקארד הראשון, רוזן צולרן]
* [http://www.manfred-hiebl.de/genealogie-mittelalter/hohenzollern_burggrafen_von_nuernberg/burkhard_1_von_zollern_+_1061.html בורקארד הראשון, רוזן צולרן]

== הערות שוליים ==

{| class="wikitable" align="center" style="margin:auto;"
|-
| colspan="3" align="center"| בורקארד הראשון, רוזן צולרן בית הוהנצולרן נולד:לא ידוע מת:1061
|-
| rowspan="1" align="center"| הקמה חדשה
| rowspan="1" align="center"| רוזנות צולרן
| rowspan="1" align="center"| פרידריך הראשון
|}

קטגוריה:נפטרים ב-1061
קטגוריה:בית הוהנצולרן
עישון (סרט)

עישון (באנגלית: Smoke) הוא סרט עצמאי אמריקאי משנת 1995 של הבמאי ויין ואנג והסופר פול אוסטר. הסיפור המקורי נכתב על ידי אוסטר, שגם כתב את התסריט. בסרט משחקים בין היתר הארווי קייטל, ויליאם הרט, פורסט ויטאקר, אשלי ג'אד, סטוקרד צ'אנינג והארולד פרינו ג'וניור.

== עלילה ==

== שחקנים ==

* הארווי קייטל - אוגוסטוס "אוגי" וורן
* ג'ארד האריס - ג'ימי רוז
* ויליאם הרט - פול בנג'מין
* דניאל אוסטר - גנב הספרים
* הארולד פרינו ג'וניור - תומאס ("ראשיד") קול
*ג'יאנקרלו אספוזיטו - OTB Man #1, טומי פינלי
* חוזה ז'וניגה -  OTB Man #2, ג'רי
*פורסט ויטאקר - סיירוס קול
* סטוקרד צ'אנינג - רובי מקנוט
* אשלי ג'אד - פליסיטי
*אריקה גימפל - דורין קול
* דירדרה אוקונל - סו המלצרית
* ויקטור ארגו - ויני
* מישל הרסט - דודה אם
* מאליק יובה - הקריפ
* מארי בי וורד - אפריל לי
* קלריס טיילור - סבתא את'ל

== קבלה וביקורת ==
באתר עגבניות רקובות לסרט יש דירוג של 93% בהתבסס על 29 ביקורות. הסרט הרוויח 8 מיליון דולר בארצות הברית ו-30 מיליון דולר ברחבי העולם.

=== פרסים ===
זכיות

* פסטיבל הסרטים הבינלאומי בברלין ה-45 - פרס דוב הכסף, וויין וואנג (1995)
* פרס מבקרי הקולנוע הדנים - פרס הסרט האמריקאי הטוב ביותר (1995)
* פרס הקולנוע הגרמני לסרט הזר הטוב ביותר (1995)
* פרסי הסרטים והטלוויזיה של MTV - פרס הכריך הטוב ביותר (1996)
* פרס אינדפנדנט ספיריט - התסריט הראשון הטוב ביותר, פול אוסטר (1995)

מועמדות

* סטוקרד צ'אנינג  - שחקנית המשנה הטובה ביותר - פרס גילדת השחקנים

== סרט המשך ==
לסרט קיים סרט המשך בשם "מוציאים עשן" "Blue in the Face" העוקב אחר כמה מן הדמויות, ומציג מספר דמויות חדשות. הסרט זכה לביקורות מעורבות.

== קישורים חיצוניים ==
* 

* [http://www.smokejazz.com/ Smoke Jazz & Supper Club-Lounge]

== הערות שוליים ==

קטגוריה:סרטי 1995
קטגוריה:סרטי דרמה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:ניו יורק בקולנוע
קטגוריה:פול אוסטר
הנס-אדולף פון ארנסדורף

הנס-אדולף פון ארנסדורף (בגרמנית: Hans Adolf von Arenstorff; 18 באוקטובר 1895 – 5 במאי 1952), היה גנרל בוורמאכט במהלך מלחמת העולם השנייה.

==ביוגרפיה==
===קריירה מוקדמת===
פון ארנסדורף נולד ב-18 באוקטובר 1895 בניינבורג, ובשנת 1914 הוא התגייס לצבא הקיסרות הגרמנית, והצטרף לרגימנט הדרגונים ה-16, עמו לחם במהלך מלחמת העולם הראשונה. בשנת 1915 הוא הועלה לדרגת לויטננט, ובשנת 1917 הוא הועבר לדיוויזיה ה-17, ולאחר מכן לחטיבה ה-34. על פעולותיו בקרבות קיבל פון ארנסדורף את עיטור צלב הברזל דרגה ראשונה ושנייה.

לאחר המלחמה הצטרף פון ארנסדורף לרייכסווהר, ומילא בו תפקידי פיקוד ומטה. ב-1 באפריל 1925 הוא הועלה לדרגת אובר-לויטננט, וב-1 באפריל 1930 הוא הועלה לדרת ריטמייסטר. ב-1 בדצמבר 1935 הוא הועלה לדרגת מיור, וב-6 באוקטובר 1936 הוא מונה למפקד הגדוד ה-1 ברגימנט הפרשים ה-13. ב-1 בינואר 1939 הוא הועלה לדרגת אוברסט לוטננט, וב-26 באוגוסט אותה שנה הוא מונה למפקד גדוד הסיור ה-152.

===מלחמת העולם השנייה===
במהלך המערכה על צרפת לחם פון ארנסדורף עם גדודו כחלק מהדיוויזיה ה-52, וב-14 במאי 1941 הוא מונה למפקד רגימנט הרובאים ה-79. במהלך מבצע ברברוסה לחם פון ארנסדורף עם הרגימנט שבפיקודו כחלק מדיוויזיית הפאנצר ה-16, וב-1 בנובמבר 1941 הוא הועלה לדרגת אוברסט. ב-14 בינואר 1942 הוא מונה למפקד חטיבת הרובאים ה-16, ובאותו היום קיבל את עיטור הצלב הגרמני בזהב. פון ארנסדורף לחם עם החטיבה במהלך מתקפת הקיץ הגרמנית ובמהלך קרב סטלינגרד כחלק מדיוויזיית הפאנצר ה-16, ובנובמבר 1942 הוא מונה למפקד הדיוויזיה הממונעת ה-60, ופיקד עליה במהלך הקרבות הקשים בסטלינגרד. ב-1 בינואר 1943 הוא הועלה לדרגת גנרל-מיור, וב-3 בינואר הוא נכנע עם שרידי הדיוויזיה לכוחות הצבא האדום. פון ארנסדורף נשלח למחנה השבויים בברייאנקה-קראסנופול, שם מת ב-5 במאי 1952.

==קישורים חיצוניים==
* [http://www.oocities.org/~orion47/WEHRMACHT/HEER/Generalmajor/ARENSTORFF_HANS.html הנס-אדולף פון ארנסדורף] באתר geocities 

קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1895
קטגוריה:גרמנים שנפטרו ב-1952
קטרינה בלוביטש

קטרינה "קאטי" בלוביטש (בגרמנית: Katharina "Kati" Bellowitsch; נולדה ב-13 ביוני 1974) היא מגישת רדיו ומנחת טלוויזיה אוסטרית.

==ביוגרפיה==
בלוביטש נולדה בגראץ והוכשרה כמורה לבית ספר יסודי.

ב-1996 החלה לשמש כמגישה בתחנת רדיו בשטיריה וב-2000 החלה לעבוד ב-ORF, ארגון השידור הלאומי של אוסטריה, שם הגישה גם ברדיו וגם בטלוויזיה.

בטלוויזיה עבדה בעיקר בתחום הילדים, היא הגישה בין היתר את התוכנית "Forscherexpress" (חוקרים אקספרס) בה ילדים נחשפים לתחום המדע ואת תוכנית חידון הילדים "Drachenschatz" (אוצר הדרקון), את שתי תוכניות אלה הגישה לצד סופר הילדים תומאס ברזינה.

ב-2010 הנחתה את נשף האופרה של וינה, אירוע שנתי מסורתי הנערך בבית האופרה של וינה.

מ-2010 ועד 2011 הנחתה את תחרות השירה לילדים "Kiddy Contest".

ב-2011 כשאוסטריה חזרה להשתתף בתחרות האירוויזיון היא החלה לשמש כמציגת הניקוד האוסטרי.

==קישורים חיצוניים==

קטגוריה:מנחות טלוויזיה אוסטריות
קטגוריה:שדרניות רדיו וטלוויזיה
קטגוריה:סגל ORF
קטגוריה:ילידות 1974
קטגוריה:אוסטרים שנולדו ב-1974
פסטיבל אייל הזהב

הזמרת המולדובנית אלכסה במהלך פסטיבל אייל הזהב 2008
פסטיבל אייל הזהב (ברומנית: Cerbul de Aur) הוא פסטיבל מוזיקה פופולרית ברומניה, הנערך מדי שנה בכיכר העירייה הישנה בבראשוב.

הפסטיבל נערך לראשונה ב-1968, אך ב-1971 נאסר על ידי השלטון הקומוניסטי. לאחר נפילת השלטון במהפכה הרומנית (1989) חודש הפסטיבל ואורגן מחדש מ-1992. האירוע נערך בקיץ, ומשודר בשידור ישיר לטלוויזיה הרומנית. בין השנים 2010 ל־2017 לא נערך הפסטיבל עקב בעיות תקציב.

==אורחים ידועים==

==נציגים ישראלים==
* 1996 - ירמי קפלן.
*2008 - הצמד הישראלי "תמי וניר" (תמי כספי-אשל וניר חלמיש). הצמד זכה במקום ה-6 מתוך 30 משתתפים באותה שנה.
*2018 - עומר נצר.

==קישורים חיצוניים==
* 
<div class="mw-content-ltr">
* [https://web.archive.org/web/20190518220003/https://www.brasovtravelguide.ro/brasov/events-in-brasov/golden-stag-festival/ Golden Stag Festival]
* [http://viewjournal.eu/europe-on-and-behind-the-screens/the-golden-stag-festival-in-ceausescus-romania-1968-1971/ The Golden Stag Festival in Ceausescu’s Romania (1968-1971)]
</div>

קטגוריה:בראשוב
קטגוריה:רומניה: תרבות
אייל הזהב